คลังขีดเส้นสรรหาดีดีบินไทยได้ปีนี้
บอร์ดบินไทยลั่นเตรียมเปิดสรรหาดีดีจำปีรอบใหม่ คาดได้ตัวแน่ก่อนสิ้นปีนี้
25 ก.ค. 2560

บอร์ดบินไทยลั่นเตรียมเปิดสรรหาดีดีจำปีรอบใหม่ คาดได้ตัวแน่ก่อนสิ้นปีนี้นายสมชัย สัจจพงษ์ ปลัดกระทรวงการคลัง เปิดเผยว่า คณะกรรมการบริษัท การบินไทย จะมีการหารือเกี่ยวกับแนวทางการเปิดสรรหากรรมการผู้อำนวยการใหญ่ (ดีดี) การบินไทยคนใหม่อีกครั้ง โดยจะมีการกำหนดคุณสมบัติต่างๆ ที่ชัดเจนให้เป็นไปตามหลักเกณฑ์ของสำนักงานคณะกรรมการนโยบายรัฐวิสาหกิจ (สคร.)ทั้งนี้ ยอมรับว่าการเปิดรับสมัครในช่วงที่ผ่านมา ผู้สมัครส่วนใหญ่ยังมีคุณสมบัติที่ไม่ตรงกับหลักเกณฑ์ของ สคร. โดยเฉพาะปัญหาความขัดแย้งกันระหว่างผลประโยชน์ส่วนตนและผลประโยชน์ส่วนรวม ดังนั้นการเปิดรับสมัครในรอบนี้ ต้องการให้ผู้สมัครที่สนใจให้ความสำคัญกับหลักเกณฑ์ที่ สคร.ตั้งไว้ด้วย ซึ่งมั่นใจว่าน่าจะสามารถคัดเลือกหาผู้ที่จะมาดำรงตำแหน่งดีดี การบินไทยได้ภายในสิ้นปี 2560 แน่นอน"การเปิดรับสมัครใหม่ก็ยังจะใช้หลักเกณฑ์เดิมอยู่ ดังนั้นคนที่จะมาสมัครก็ต้องดูคุณสมบัติไม่ให้ขัดกับหลักเกณฑ์ ยอมรับว่าเรื่องคุณสมบัติเป็นอะไรที่ยากสุด และต้องใช้เวลาถามในรายละเอียดค่อนข้างมาก ป้องกันไม่ให้เกิดการฟ้องร้องภายหลัง เพราะเป็น การดำเนินการขององค์กรขนาดใหญ่ ส่วนกระบวนการสัมภาษณ์ไม่นาน" นายสมชัย กล่าว